Վլադիմիր Օբուխ

Վլադիմիր Ալեքսանդրովիչ Օբուխ (, ), ռուս և խորհրդային ​​բժիշկ, խորհրդային առողջապահության կազմակերպիչներից։

1901 թվականին ավարտել է Կիևի համալսարանի բժշկական ֆակուլտետը։ 1898 թվականից եղել է Ռուսաստանի սոցիալ-դեմոկրատական բանվորական կուսակցության Կիևյան, 1902 թվականից՝ Մոսկովյան կոմիտեների անդամ։ 1929-1931 թվականներին Օ․ Մոսկվայի 2-րդ բժշկական ինստիտուտի սոցիալական հիգիենայի ամբիոնի վարիչն էր, պրոֆեսորը։ Եղել է Վլադիմիր Լենինի և նրա ընտանիքի անդամների ընտանեկան բժիշկը։ Նրա ղեկավարությամբ և ակտիվ մասնակցությամբ են ստեղծվել «ամբուլատոր միավորումները», տուբերկուլոգի, վեներական հիվանդությունների, նարկոմանիայի դեմ պայքարելու համար նախատեսված դիսպանսերները, դիետիկ ճաշարանները, մայրության պահպանության կոնսուլտացիաները, պրոֆիլակտորիումները և այլն։ Օբուխի նախաձեռնությամբ 1923 թվականին ԽՍՀՄ-ում կազմակերպվել է աշխատանքի հիգիենայի և պրոֆեսիոնալ հիվանդությունների առաջին ինստիտուտը։

Ծանոթագրություններ 

Ռուսական հեղափոխական շարժման գործիչներ
ԽՄԿԿ անդամներ
Մոսկվա քաղաքում մահացածներ
Սանկտ Պետերբուրգի պետական համալսարանի շրջանավարտներ
Կիևի համալսարանի շրջանավարտներ
Նովոդևիչյան գերեզմանատանը թաղվածներ
Ռուս բժիշկներ
Խորհրդային բժիշկներ